CELEX: 62010CO0336
Language: da
Date: 2011-04-08 00:00:00
Title: Kendelse afsagt af Domstolens Femte Afdeling den 8. april  2011. # Administraţia Finanţelor Publice a Municipiului Târgu-Jiu og Administraţia Fondului pentru Mediu mod Victor Vinel Ijac. # Anmodning om præjudiciel afgørelse: Curtea de Apel Craiova - Rumænien. # Procesreglementets artikel 104, stk. 3, første afsnit - interne afgifter - artikel 110 TEUF - miljøafgift pålagt ved første indregistrering af motorkøretøjer. # Sag C-336/10.

Domstolens kendelse (Femte Afdeling) af 8. april 2011 – Administraţia Finanţelor Publice a Minicipiului Târgu-Jiu og Administraţia
            Fondului pentru Mediu mod Ijac
      (Sag C-336/10)
      »Procesreglementets artikel 104, stk. 3, første afsnit – interne afgifter – artikel 110 TEUF – forureningsafgift pålagt ved første indregistrering af motorkøretøjer«
      Fiskale bestemmelser – interne afgifter – forureningsafgift af motorkøretøjer ved deres første indregistrering på det nationale område (art. 110 TEUF) (jf. præmis
         17 og 18 samt konkl.)
      
      Angående
      
         
               Anmodning om præjudiciel afgørelse – Curtea de Apel Craiova – indregistrering af brugte motorkøretøjer, som tidligere har
                  været indregistreret i andre medlemsstater – miljøafgift, pålagt motorkøretøjer ved deres første indregistrering i en bestemt
                  medlemsstat – den nationale lovgivnings forenelighed med artikel 110 TEUF.
               
            Konklusion
      Artikel 110 TEUF skal fortolkes således, at den er til hinder for, at en medlemsstat indfører en forureningsafgift af motorkøretøjer
         ved deres første indregistrering i medlemsstaten, hvis denne afgiftsforanstaltning er udformet således, at den afskrækker
         fra ibrugtagning i nævnte medlemsstat af brugte køretøjer købt i andre medlemsstater, uden dog at afskrække fra køb af brugte
         køretøjer af samme alder og med samme slitage på det indenlandske marked.